Up-324/96
Natisni
Opravilna št.:
Up-324/96
Datum odločitve:
3. 4. 1997
ECLI:
ECLI:SI:USRS:1997:Up.324.96
Akt:
Sodba Vrhovnega sodišča št. I Ips 250/96 z dne 13.12.1996 v zvezi s sklepom Okrožnega sodišča v Ljubljani št. Ks 906/96 z dne 1.11.1996 in sklepom tega sodišča št. I Kpd 783/96 z dne 30.10.1996, zoper sklep Višjega sodišča v Ljubljani št. Kp 1187/96 z dne 4.12.1996 v zvezi s sklepom Okrožnega sodišča v Ljubljani št. Ks 970/96 z dne 26.11.1996, zoper sklepa Višjega sodišča v Ljubljani št. Kp 1264/96 z dne 21.12. 1996 in št. Kp 1278/96 z dne 31.12.1996 v zvezi s sklepom Okrožnega sodišča v Ljubljani št. Ks 1052/96 z dne 19.12.1996 in zoper sklep Višjega sodišča v Ljubljani št. II Kp 8/97 z dne 15.1.1997 v zvezi s sklepom Okrožnega sodišča v Ljubljani št. Ks 7/97 z dne 7.1.1997
Izrek:
Postopek odločanja o ustavni pritožbi J. P. zoper sodbo Vrhovnega sodišča v zvezi s sklepom Okrožnega sodišča v Ljubljani in sklepom tega sodišča, zoper sklep Višjega sodišča v Ljubljani v zvezi s sklepom Okrožnega sodišča v Ljubljani, zoper sklepa Višjega sodišča v Ljubljani v zvezi s sklepom Okrožnega sodišča v Ljubljani in zoper sklep Višjega sodišča v Ljubljani v zvezi s sklepom Okrožnega sodišča v Ljubljani se ustavi.
Evidenčni stavek:
Ustavno sodišče je ustavilo postopek odločanja o ustavni pritožbi, ker se pritožnik, vnaprej opozorjen na posledice, v roku, ki mu ga je določilo Ustavno sodišče, ni izrekel za nadaljevanje postopka.
Geslo:
Ustavitev postopka o ustavni pritožbi zaradi umika pritožbe.

Umik ustavne pritožbe, upoštevanje molka pritožnika - pooblaščenca.

Pripor, ponovitvena nevarnost.
Pravna podlaga:
Zakon o Ustavnem sodišču (ZUstS), 56., 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
22. 11. 1996
Vrsta odločitve:
sklep
Vrsta rešitve:
zavrženje
Dokument:
US18262
Up-324/96
3.4.1997
S K L E P
Ustavno sodišče je v postopku odločanja o ustavni pritožbi J. P. iz G. G., ki ga zastopa B. N., odvetnik v C. na seji dne 3. aprila 1997
s k l e n i l o:
Postopek odločanja o ustavni pritožbi J. P. zoper sodbo Vrhovnega sodišča št. I Ips 250/96 z dne 13.12.1996 v zvezi s sklepom Okrožnega sodišča v Ljubljani št. Ks 906/96 z dne 1.11.1996 in sklepom tega sodišča št. I Kpd 783/96 z dne 30.10.1996, zoper sklep Višjega sodišča v Ljubljani št. Kp 1187/96 z dne 4.12.1996 v zvezi s sklepom Okrožnega sodišča v Ljubljani št. Ks 970/96 z dne 26.11.1996, zoper sklepa Višjega sodišča v Ljubljani št. Kp 1264/96 z dne 21.12. 1996 in št. Kp 1278/96 z dne 31.12.1996 v zvezi s sklepom Okrožnega sodišča v Ljubljani št. Ks 1052/96 z dne 19.12.1996 in zoper sklep Višjega sodišča v Ljubljani št. II Kp 8/97 z dne 15.1.1997 v zvezi s sklepom Okrožnega sodišča v Ljubljani št. Ks 7/97 z dne 7.1.1997 se ustavi.
O b r a z l o ž i t e v
1. Pritožnik je 21.11.1996 vložil ustavno pritožbo, s katero je izpodbijal sklep preiskovalnega sodnika o odreditvi pripora in sklep izvenobravnavnega senata Okrožnega sodišča v Ljubljani, s katerim je bila zavrnjena pritožba zoper prvonavedeni sklep.
Pripor je bil odrejen zaradi ponovitvene nevarnosti po 3. točki drugega odstavka 201. člena Zakona o kazenskem postopku (Uradni list RS, št. 63/94). Dne 10.12.1996 je pritožnik ustavno pritožbo razširil na sodbo Vrhovnega sodišča, s katero je bilo odločeno o zahtevi za varstvo zakonitosti zoper navedena sklepa. Dne 8.1.1997 je ustavno pritožbo razširil na sklepa Okrožnega in Višjega sodišča v Ljubljani, s katerima je bilo odločeno o podaljšanju pripora oziroma o pritožbi zoper prvostopno odločitev. Dne 17.1.1997 pa je ustavno pritožbo razširil še na nov sklep o podaljšanju pripora, ki ga je izdal izvenobravnani senat Okrožnega sodišča v Ljubljani, ter na odločitev drugostopnega sodišča o pritožbi zoper navedeni prvostopni sklep. Pritožnik je zatrjeval kršitev človekovih pravic iz 19., 20. in 25. člena Ustave.
2. Senat Ustavnega sodišča je na seji dne 4.2.1997 sprejel ustavno pritožbo v obravnavo. Ustavna pritožba je bila v skladu z določbo 56. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) predložena Vrhovnemu sodišču, Višjemu sodišču v Ljubljani in Okrožnemu sodišču v Ljubljani.
Sodišča nanjo niso odgovorila.
3. Ker je bil po podatkih Okrožnega sodišča v Ljubljani pripor zoper pritožnika dne 25.2.1997 odpravljen, je Ustavno sodišče pritožnika pozvalo, da se v roku osem dni izjavi o tem, ali vztraja pri vloženi ustavni pritožbi. Hkrati je bil pritožnik opozorjen, da bo v primeru, če se v postavljenem roku ne bi izjavil, Ustavno sodišče štelo njegov molk za umik ustavne pritožbe. Dopis Ustavnega sodišča je bil vročen pritožniku in njegovemu pooblaščencu dne 5.3.1997. Ker v določenem roku niti pritožnik niti njegov pooblaščenec nista odgovorila, glede na zgoraj navedeno opozorilo Ustavno sodišče šteje, da pritožnik ustavno pritožbo umika. Zato je bilo treba postopek odločanja o njej ustaviti.
4. Ustavno sodišče je ta sklep sprejelo na podlagi 6. člena ZUstS v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k
dr. Tone Jerovšek